rejauldu/bengali-wikipedia huggingface dataset:
দেশে বিদেশে হচ্ছে কথাসাহিত্যিক সৈয়দ মুজতবা আলী রচিত একটি ভ্রমণকাহিনি, যা ১৯২৭ থেকে ১৯২৯ সালের আফগানিস্তান ভ্রমণের উপর রচিত। এটি ১৯৪৮ সালের মার্চ মাস থেকে ধারাবাহিকভাবে ‘দেশ’ পত্রিকায় প্রকাশিত হয়েছিল। এটি সৈয়দ মুজতবা আলীর প্রকাশিত প্রথম বই। একটি ভ্রমণলিপি হওয়া সত্ত্বেও এটি আফগানিস্তানের লিখিত ইতিহাসের একটি অনবদ্য দলিল।   সারাংশ  শান্তিনিকেতনে পড়ালেখার পাঠ চুকিয়ে মাত্র ২৩ বছর বয়সে আফগানিস্তান সরকারের অনুরোধে "কাবুল কৃষি কলেজে" ফারসি এবং ইংরেজি ভাষার শিক্ষক হিসেবে যোগদান করেন। দেশে বিদেশে ভ্রমণলিপিটি শুরু হয় তার কলকাতা থেকে পেশাওয়ার হয়ে কাবুল যাওয়ার বর্ণনা দিয়ে। কাবুলে তিনি ব্যক্তিত্বের সাথে পরিচিত হন এবং অত্যন্ত সূক্ষ্ম রসবোধের সাহায্যে তাদের সাথে কথোপোকথন ও দৈনন্দিন জীবনের কার্যকলাপ তুলে ধরেন। সেই সঙ্গে আফগানিস্তানের আর্থ-সামাজিক অবস্থা, শিক্ষা ও মোল্লাতন্ত্র-প্রকৃত ধর্মচর্চার প্রভেদ সম্পর্কে লেখক তাঁর অভিমত ব্যক্ত করেন। কাবুলে অবস্থানের শেষ পর্যায়ে আফগানিস্তানের রাজনৈতিক প্রেক্ষাপটের পরিবর্তন শুরু হয় এবং বাচ্চায়ে সাকোর আক্রমণে বিপর্যস্ত কাবুল ত্যাগের করুণ কাহিনির মধ্য দিয়ে শেষ হয় এই আখ্যান। দেশে বিদেশে (১৪১৭ বঙ্গাব্দ). মুজতবা আলী, সৈয়দ. স্টুডেন্ট ওয়েজ, ঢাকা   গুরুত্বপূর্ণ চরিত্রবৃন্দ   আবদুর রহমান- লেখকের ভৃত্য এবং অন্যতম প্রধান চরিত্র। পুরো কাহিনিজুড়ে হাস্যরসাত্মক ও বিচক্ষণতা মিশ্রিত ঘটনার জন্ম দিলেও শেষ পর্যায়ে লেখকের সাথে বিদায়ের মুহূর্তে মর্মান্তিক এবং করুণ পরিণতি হয়।  অধ্যাপক বেনওয়া- অধ্যাপক এবং কাবুলে লেখকের বন্ধু।  শেখ আহমদ আলী খান পাঠান- লেখকের বন্ধু এবং পেশাওয়ারের পুলিশ কর্মকর্তা।  সর্দার আমর সিং বুলানী- প্রবীণ শিখ ড্রাইভার, লেখকের ভাষায় সর্দারজি, লেখকের পেশওয়ার থেকে কাবুলে প্রথম আগমনের সাক্ষী।   অধ্যাপক খুদাবখশ- ইসলামিয়া কলেজের অধ্যাপক।   অধ্যাপক বগদানফ- অধ্যাপক এবং কাবুলে লেখকের বন্ধু।   মৌলানা জিয়াউদ্দীন- অধ্যাপক এবং কাবুলে লেখকের বন্ধু ও পরে শান্তিনিকেতনের অধ্যাপক ছিলেন।  মীর আসলম- অধ্যাপক এবং কাবুুুলে লেখকের বন্ধুু।   তারিশ দেমিদফ- সোভিয়েত দূতাবাসের কোষাধক্ষ্য ও কাবুুুলে লেখকের বন্ধুু।   দোস্ত মুহম্মদ- অধ্যাপক এবং কাবুলে লেখকের বন্ধু।   মুঈন-উস-সুলতান- আফগানিস্তানের যুবরাজ ইনায়েতুল্লাহ। ১৯২৯ সালের জানুয়ারিতে মাত্র তিন দিনের জন্য আফগানিস্তানের বাদশাহ ছিলেন।  বাচ্চায়ে সাকো- ডাকাত, যার আক্রমণে আফগানিস্তানে আমানুল্লাহর পতন ঘটেছিল।  কর্নেল বলশফ- রাশিয়ান এয়ারফোর্সের কর্নেল এবং কাবুলে লেখকের বন্ধু।   স্যার ফ্রান্সিস হামফ্রিস- কাবুলে ব্রিটিশ লিগেশনের প্রধান।  অন্য ভাষায়   ২০১৫ সালে বইটি ইংরেজিতে ইন এ ল্যান্ড ফার ফ্রম হোম  শিরোনামে অনূদিত হয়।   তথ্যসূত্র   বহিঃসংযোগ     বিষয়শ্রেণী:ভ্রমণকাহিনী বিষয়শ্রেণী:১৯৪৮-এর বই বিষয়শ্রেণী:সৈয়দ মুজতবা আলী বিষয়শ্রেণী:আফগানিস্তান সম্পর্কে বই বিষয়শ্রেণী:বাংলা ভাষার বই বিষয়শ্রেণী:আত্মজীবনী বিষয়শ্রেণী:ভারতীয় অ-কল্পকাহিনী বই বিষয়শ্রেণী:ভারতীয় আত্মজীবনী বিষয়শ্রেণী:বাংলা ভাষার ভারতীয় উপন্যাস
মশিউর রহমান (১৯২০-১৯৭১) হলেন বাংলাদেশী আইনজীবী, রাজনীতিবিদ ও মুক্তিযোদ্ধা।  মুক্তিযুদ্ধে অবদানের জন্য ২০০১ সালে তাকে “স্বাধীনতা ও মুক্তিযুদ্ধে স্বাধীনতা পুরস্কার” প্রদান করা হয়।   জন্ম ও শিক্ষাজীবন  মশিউর রহমানে জন্ম ১৯১৭ সালে যশোরের চৌগাছা উপজেলায় সিংহঝুলি গ্রামে। তার পিতার নাম মোহাম্মদ ইসমাইল ও মাতার নাম ছৈয়দুন্নেছা। তিনি চৌগাছা (এম.ই) মিডিল ইংলিশ স্কুলে ষষ্ঠ শ্রেণী পর্যন্ত পড়াশোনা করে ১৯৩৬ সালে যশোর জিলা স্কুল থেকে এসএসসি পাশ করেন। কলকাতা ইসলামিয়া কলেজ থেকে ১৯৩৮ সালে এইচএসসি এবং স্নাতক সম্পন্ন করেন। পরবর্তীতে ১৯৪৪ সালে কলকাতা লর্ড রিপন কলেজ (অধুনা সুরেন্দ্রনাথ আইন কলেজ) থেকে আইন বিষয়ে ডিগ্রি অর্জন করেন।  কর্মজীবন  তৎকালীন প্রাদেশিক সরকারে প্রাক্তন মন্ত্রী, প্রখ্যাত আইনজীবী ও জেলা বোর্ডের সাবেক চেয়ারম্যান মশিউর রহমান ছিলেন বঙ্গবন্ধু শেখ মুজিবুর রহমানের ঘনিষ্ঠ সহচর। ভাষা আন্দোলন থেকে স্বাধীনতা সংগ্রাম প্রত্যেকটিতে তিনি সোচ্চার ভ'মিকা পালন করেছেন। ১৯৭১ সালের ২৫ মার্চ পাকহানাদার বাহিনী যশোর শহরের নিজ বাসভবন থেকে তাকে যশোর সেনানিবাসে ধরে নিয়ে যায়। সেখানে আটকে রেখে নির্মম নির্যাতন করে ২৩ এপ্রিল হত্যা করে। ছাত্র জীবনেই তিনি সক্রিয় রাজনীতিতে জড়িয়ে পড়েন। ১৯৪৭ সালে দেশ বিভাগের পর থেকে ১৯৭১ সাল পর্যন্ত সকল আন্দোলনে তিনি সক্রিয় ছিলেন। ছাত্র থাকাকালীন তিনি হোসেন শহীদ সোহ্‌রাওয়ার্দীর সহচর হিসেবেও কাজ করেন। ১৯৪৯ সালে মাত্র ৩২ বছর বয়সে জেলা বোর্ডের চেয়ারম্যান নির্বাচিত হন। ১৯৫২ সালের ভাষা আন্দোলনের নেতৃত্বে ছিলেন। ১৯৫৪ সালের নির্বাচনে যুক্তফ্রন্টের প্রার্থী হিসেবে বিপুল ভোটে নির্বাচিত হন। তারপর প্রাদেশিক মন্ত্রীসভায় স্থানীয় সরকার এবং আইন ও বিচার বিভাগের মন্ত্রী হিসেবে দায়িত্ব পালন করেন। তিনি রাজনৈতিক জীবনের আন্দোলন সংগ্রামের ধারাবাহিকতায় ১৯৬৬ সালের ৬ দফা দাবি ও ৬৯‘র গণঅভ্যুত্থানে নেতৃত্ব দেন। ১৯৭০ এর নির্বাচনে এমএনএ (জাতীয় সংসদ সদস্য) নির্বাচিত হন। এরপর বঙ্গবন্ধু শেখ মুজিবুর রহমানের ডাকে অসহযোগ আন্দোলন সংগ্রামে ছিলেন সক্রিয়।   পুরস্কার ও সম্মননা  এদেশের স্বাধিকার আন্দোলন ও মুক্তিযুদ্ধে অসাধারণ অবদানের জন্য ২০০১ সালে দেশের “সর্বোচ্চ বেসামরিক পুরস্কার” হিসাবে পরিচিত “স্বাধীনতা পুরস্কার” প্রদান করা হয় তাকে। ১৯৭২ সালের ২৬ ডিসেম্বর যশোর পৌর উদ্যানে বঙ্গবন্ধু শেখ মুজিবুর রহমান শহীদ মশিউর রহমানের স্মরণে একটি স্মৃতিসৌধের ফলক উন্মোচন করেন। এছাড়াও তার নামে ঝিকরগাছায় একটি কলেজ, যশোর বিজ্ঞান ও প্রযুক্তি বিশ্ববিদ্যালয়ের একটি ছাত্র হল, চৌগাছা ডিগ্রি কলেজের একাডেমিক ভবন, ও তার জন্মস্থান সিংহঝুলিতে একটি মাধ্যমিক বিদ্যালয়সহ পাশাপোল গ্রামে একটি প্রতিবন্ধী বিদ্যালয় ও বেশ কিছু ক্লাবের নাম রয়েছে।   মৃত্যু  ১৯৭১ সালের ২৫ মার্চ রাতে পাকিস্তানি সেনাবাহিনী তাকে অপহরণ করে এবং এক মাস পর তাকে হত্যা করে।  ১৯৭২ সালের ২৬ ডিসেম্বর যশোর মিউনিসিপ্যাল পার্কে শেখ মুজিব তার একটি স্মৃতিস্তম্ভ উদ্বোধন করেন।   আরও দেখুন   স্বাধীনতা ও মুক্তিযুদ্ধে স্বাধীনতা পুরস্কার বিজয়ীদের তালিকা।   তথ্যসূত্র    বহিঃসংযোগ   বিষয়শ্রেণী:বাংলাদেশের মুক্তিযোদ্ধা বিষয়শ্রেণী:১৯২০-এ জন্ম বিষয়শ্রেণী:১৯৭১-এ শহীদ মুক্তিযোদ্ধা বিষয়শ্রেণী:১৯৭১-এ মৃত্যু বিষয়শ্রেণী:সুরেন্দ্রনাথ আইন কলেজের প্রাক্তন শিক্ষার্থী বিষয়শ্রেণী:স্বাধীনতা ও মুক্তিযুদ্ধে স্বাধীনতা পুরস্কার বিজয়ী বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী বিষয়শ্রেণী:যশোর জেলার ব্যক্তি
ভারত জাতীয় অনূর্ধ্ব-১৯ নারী ক্রিকেট দল নারী ক্রিকেটের অনূর্ধ্ব-১৯ পর্যায়ে ভারতের প্রতিনিধিত্ব করে।  ২০২২এর শেষ দিকে, দলটি নিজেদের প্রথম ম্যাচ নিউজিল্যান্ডের সাথে খেলেছিল। ৫ ডিসেম্বর ২০২২-এ, ভারতের ২০২৩ আইসিসি অনূর্ধ্ব-১৯ নারী টি২০ বিশ্বকাপ প্রতিযোগিতার জন্য স্কোয়াড ঘোষিত হয়।  বর্তমান দল ২০২৩ বিশ্বকাপের জন্য দল:  শেফালি বর্মা (অধি.)  শ্বেতা সেহরাওয়াত (সহ-অধি.)  অর্চনা দেবী  গোংগড়ি তৃষা  তিতাস সাধু  পার্শবী চোপড়া  ফলক নাজ  মন্নত কাশ্যপ  রিচা ঘোষ (উই.)  শবনম শাকিল  সোনম যাদব  সোনিয়া মেন্ধিয়া  সৌম্য তিওয়ারি  হার্লি গালা  হৃষিতা বসু (উই.)  নাজলা সিএমসি, শিখা যোগেশ কুমার ও শোভাদণ্ডী যশশ্রীকে স্টান্ডবাই খেলোয়াড় হিসেবে দলে রাখা হয়।  তথ্যসূত্র  বিষয়শ্রেণী:নারী অনূর্ধ্ব-১৯ ক্রিকেট দল বিষয়শ্রেণী:আন্তর্জাতিক ক্রিকেটে ভারত বিষয়শ্রেণী:ভারতের জাতীয় ক্রীড়া দল বিষয়শ্রেণী:ভারতের জাতীয় যুব ক্রীড়া দল
স্কটিশ ইউনাইটেড ট্রেডস কাউন্সিল লেবার পার্টি, স্কটিশ ট্রেডস কাউন্সিল ইন্ডিপেনডেন্ট লেবার পার্টি নামেও পরিচিত, একটি স্কটিশ শ্রমিক দল ছিল।  ১৮৯১ সালের ৮ আগস্ট এডিনবার্গে বিভিন্ন ট্রেড কাউন্সিল এবং স্থানীয় শ্রম সংস্থার প্রতিনিধিদের সাথে অনুষ্ঠিত একটি সভায় পার্টির উদ্ভব হয়। ৮৪,৫০০ সদস্যের প্রতিনিধিত্ব করার দাবি করে ৬৭ জন প্রতিনিধি উপস্থিত ছিলেন। বৈঠকে শ্রমিক আন্দোলনের কর্মীদের সংসদীয় এবং স্থানীয় প্রার্থীদের স্পনসর করতে সম্মত হয়েছে যারা কনজারভেটিভ পার্টি এবং লিবারেল পার্টি উভয়ের থেকে স্বতন্ত্র। কিয়ার হার্ডি সাংসদ ও কাউন্সিলরদের অর্থপ্রদানের জন্যও প্রচারণা চালাতে সভাটিকে রাজি করান। সভায় প্রতিটি ট্রেড কাউন্সিলের একজন প্রতিনিধি এবং স্কটিশ লেবার পার্টির একজন সদস্য সহ একটি কার্যনির্বাহী গঠন করা হয়। স্টার্লিংশায়ারের একজন খনি শ্রমিক এবং হার্ডির প্রতিদ্বন্দ্বী আর. চিশোলম রবার্টসনকে সেক্রেটারি হিসেবে নিযুক্ত করা হয়।W. Hamish Fraser, Scottish popular politics: from radicalism to Labour, pp.129-133  কার্যনির্বাহী স্থানীয় শ্রম প্রতিনিধিত্ব কমিটি গঠন করার চেষ্টা করেছিল, ট্রেড কাউন্সিলের সদস্যদের উপর ভিত্তি করে। এটি যথেষ্ট সফল হয়েছিল যে "স্কটিশ ইউনাইটেড ট্রেডস কাউন্সিল লেবার পার্টি" নামে পরিচিত একটি জাতীয় আন্দোলন প্রতিষ্ঠিত হয়েছিল। এর প্ল্যাটফর্মে আট ঘণ্টার দিন, সার্বজনীন ভোটাধিকার, ভূমি জাতীয়করণ এবং সীমিত শিল্প জাতীয়করণ এবং মেজাজের একটি স্থানীয় বিকল্পের আহ্বান অন্তর্ভুক্ত ছিল। যাইহোক, নতুন দল এমন কোনো প্রার্থীকে স্পনসর না করতে সম্মত হয়েছে যেখানে কোনো কনজারভেটিভ কোনো উদারপন্থী বা উগ্রপন্থীকে পরাজিত করতে পারে।W. Hamish Fraser, Scottish popular politics: from radicalism to Labour, pp.129-133  ১৮৯২ সালের সাধারণ নির্বাচনে, পার্টি চারজন প্রার্থীকে স্পনসর করেছিল: এডিনবার্গ সেন্ট্রালে জন উইলসন, গ্লাসগো কলেজে রবার্ট ব্রডি, স্টার্লিংশায়ারে চিশলম রবার্টসন এবং অ্যাবারডিন সাউথে হেনরি হাইড চ্যাম্পিয়ন।W. Hamish Fraser, Scottish popular politics: from radicalism to Labour, pp.129-133 তাদের মধ্যে প্রার্থীরা ২ হাজার ৩১৩ ভোট পেয়ে জয়ী হয়েছেন। দলটি একজন ক্রফটার সহ নয়জন বামপন্থী লিবারেল প্রার্থীকে সক্রিয়ভাবে সমর্থন করেছিল। কিছু প্রার্থীকে স্কটিশ সোশ্যালিস্ট ফেডারেশনও স্পনসর করেছিল।  কানিংহাম-গ্রাহামের সভাপতিত্বে নির্বাচনের পর দলটি আরও একটি সম্মেলনের আয়োজন করে। এটি গ্লাসগোতে স্থানীয় নির্বাচনের জন্য দুই প্রার্থীকে স্পনসর করেছে।W. Hamish Fraser, Scottish popular politics: from radicalism to Labour, pp.129-133 সেই বছর, ইন্ডিপেন্ডেন্ট লেবার পার্টি গঠিত হয়, এবং মার্চ মাসে পার্টিটি ভেঙে যায়, সদস্য ও শাখাকে নতুন সংগঠনের সাথে যুক্ত হওয়ার পরামর্শ দেয়, যা অনেকেই করেছিল।F. W. S. Craig, Minor Parties at British Parliamentary Elections  ১৮৯৩ সালের শেষের দিকে, হেনরি হাইড চ্যাম্পিয়ন হার্ডির সাথে মতবিরোধের অংশ হিসাবে পার্টির সংস্কারের চেষ্টা করেছিলেন, কিন্তু স্কটিশ লেবার পার্টি দৃঢ়ভাবে এর বিরোধিতা করেছিল এবং উদ্যোগটি সম্পূর্ণ ব্যর্থ হয়েছিল।David Howell, British Workers and the Independent Labour Party, p.151  তথ্যসূত্র   বিষয়শ্রেণী:যুক্তরাজ্যের বিলুপ্ত সমাজতান্ত্রিক দল বিষয়শ্রেণী:স্কটল্যান্ডের শ্রমিক দল বিষয়শ্রেণী:স্বতন্ত্র শ্রমিক দল বিষয়শ্রেণী:সমাজতন্ত্রের ইতিহাস বিষয়শ্রেণী:১৮৯৩-এ বিলুপ্ত রাজনৈতিক দল বিষয়শ্রেণী:১৮৯১-এ প্রতিষ্ঠিত রাজনৈতিক দল বিষয়শ্রেণী:স্কটল্যান্ডের বিলুপ্ত রাজনৈতিক দল বিষয়শ্রেণী:স্কটল্যান্ডের সমাজতান্ত্রিক দল
শঙ্করী শক্তিপীঠ হল অষ্টাদশ মহাশক্তিপীঠ এর অন্যতম। এখানে দেবী সতীর কুঁচকি পড়েছিল বলে মনে করা হয়। পীঠ নির্ণয় তন্ত্র অনুসারে এটি হল ইন্দ্রাক্ষী শক্তিপীঠ। ইনি ইন্দ্র কর্তৃক উপাসিতা বলে এরূপ নাম । এই পীঠের ভৈরব হলেন ত্রিকোনেশ্বর বা রাক্ষসেশ্বর। এটি শ্রীলঙ্কার ত্রিকোনপল্লিতে ( ত্রিঙ্কোমালিতে ) অবস্থিত।   থাম্ব|ত্রিকোনেশ্বর মন্দির, ত্রিঙ্কোমালি  মুর্তিতত্ত্ব বারাহী তন্ত্র এর ১৫ তম পটলে দেবীর ধ্যানমন্ত্র পাওয়া যায় । ধ্যানমন্ত্র অনুসারে দেবীর রূপ :-  দেবী লাল রঙের পোশাক পরা, আটটি হাত এবং বাঘের চামড়ায় আবৃত। তিনি একটি চক্র, একটি দণ্ড, একটি অভয় মুদ্রা এবং একটি গদা ধারণ করেছেন। দেবী একটি রত্ন-খচিত মালা পরেছিলেন এবং তিনি অনন্ত যৌবন সম্পন্না। বাম হাতে তিনি একটি খড়গ, একটি অক্ষমালা, একটি ধনুশ এবং একটি ত্রিশূল বহন করছেন।তিনি জবা ফুলের মতো লাল। তিনি গন্ধর্ব ও অন্যান্যদের দ্বারা সেবিতা হন।  পৌরাণিক কাহিনী শ্রীলঙ্কায় অবস্থিত শক্তিপীঠ যার অধিষ্ঠাত্রী দেবী শঙ্করী । ইনি রাবণ কর্তৃক উপাসিতা। রামায়ণ অনুসারে দেবী পার্বতী শিবের কাছে একটি রাজভবন চেয়েছিলেন। শিব বারংবার তাঁকে বাধা দিলেও অবশেষে তা দিতে স্বীকার করেন। বিশ্বকর্মা লঙ্কায় একটি স্বর্ণমণ্ডিত মহল তৈরী করেন ।ভগবান শিব এবং পার্বতী তাদের প্রাসাদের গৃহপ্রবেশ করতে লঙ্কায় এসেছিলেন। রাবণ ভগবান শিবের আশীর্বাদ পাওয়ার জন্য কঠোর তপস্যা করছিলেন। ভগবান শিব এবং পার্বতী দেবী রাবণের তপস্যায় খুশি হয়েছিলেন । ভগবান শিব রাবণকে বর দিয়েছিলেন। রাবণ, জন্মসূত্রে একজন ব্রাহ্মণ, চারটি বেদের অধিকারী এবং শিবের একজন মহান ভক্ত ছিলেন। তার তপস্যায় খুশি হয়ে পার্বতী দেবী রাবণকে তাদের প্রাসাদের গৃহপ্রবেশের সাথে যুক্ত আচার অনুষ্ঠান করতে বলেন।শিব ও পার্বতীর গৃহপ্রবেশের পৌরহিত্য করেন রাবণ । পার্বতী দেবী তাকে বর দিতে চেয়েছিলেন। রাবণ স্বর্ণমণ্ডিত প্রাসাদ দর্শন করে মুগ্ধ হয়েছিলেন। দেবী রাবণকে বর চাইতে বললেন, এবং রাবণ লঙ্কার প্রাসাদ চেয়েছিলেন। পার্বতী দেবী, যদিও প্রথমে রাবণের ইচ্ছায় দুঃখ পেয়েছিলেন এবং বর দিয়েছিলেন এবং প্রাসাদটি দক্ষিণা হিসাবে দিয়েছিলেন। যাইহোক, রাবণ পার্বতী দেবীকে প্রাসাদে থাকতে অনুরোধ করেছিলেন। পার্বতী দেবী শঙ্করী দেবী হিসাবে প্রাসাদে থাকতে রাজি হন এই শর্তে যে যতক্ষণ রাবণ ধর্মাচরণ করবেন ততক্ষণ তিনি প্রাসাদেই থাকবেন। কিছু সময় পর যখন রাবণ সীতা দেবীকে অযোধ্যা থেকে নিয়ে আসেন, তখন পার্বতী রাবণকে তাকে ভগবান রামের কাছে ফিরিয়ে দিতে বলেন। রাবণ সীতা দেবীকে ফিরিয়ে দিতে অস্বীকার করলে শঙ্করী দেবী লঙ্কা প্রাসাদ ত্যাগ করেন কৈলাসের উদ্দেশ্যে। এবং তিনি লঙ্কা প্রাসাদ চেয়েছিলেন।      এটি অসম্পূর্ণ নিবন্ধ। ক্রমশ তথ্য সংযোজন করা হচ্ছে ।   তথ্যসূত্র   [https://web.archive.org/web/20071031103148/http://www.dattapeetham.com/india/tours/2005/srilanka/srilanka.html শ্রী স্বামীজীর শ্রীলঙ্কার শঙ্করী মন্দির  https://www.hinduscriptures.in/sacred-places/shakti-peethas/shankari-devi
২য় জাতীয় চলচ্চিত্র পুরস্কার তথ্য মন্ত্রণালয় কর্তৃক চলচ্চিত্রের বিভিন্ন ক্ষেত্রে বিশেষ অবদান রাখার জন্য প্রদত্ত ২য় আয়োজন; যা ২৪ মার্চ ১৯৭৭ সালে দেওয়া হয়। ১৯৭৫ সাল থেকে প্রতি বছর এটি দেয়া হচ্ছে; যেখানে বাংলাদেশের রাষ্ট্রপতি কর্তৃক নিযুক্ত একটি জাতীয় প্যানেল বিজয়ীদের নির্বাচন করে থাকে।  বিজয়ীদের তালিকা এই বছর মোট ১৪টি বিভাগে পুরস্কার প্রদান করা হয়। মেধা পুরস্কার পুরস্কারের নামবিজয়ীচলচ্চিত্রশ্রেষ্ঠ চলচ্চিত্র   মেঘের অনেক রংশ্রেষ্ঠ পরিচালক হারুনর রশীদ  মেঘের অনেক রং শ্রেষ্ঠ অভিনেতা রাজ্জাক কি যে করি শ্রেষ্ঠ অভিনেত্রী ববিতা নয়নমনিপার্শ্বচরিত্রে শ্রেষ্ঠ অভিনেতা  খলিল উল্লাহ খান গুন্ডাপার্শ্বচরিত্রে শ্রেষ্ঠ অভিনেত্রী  রওশন জামিল নয়নমনি শ্রেষ্ঠ শিশুশিল্পী  আদনান  মেঘের অনেক রংশ্রেষ্ঠ সঙ্গীত পরিচালক ফেরদৌসী রহমান  মেঘের অনেক রংশ্রেষ্ঠ পুরুষ সঙ্গীত শিল্পী  মাহমুদুন্নবী  দি রেইনশ্রেষ্ঠ নারী সঙ্গীত শিল্পী  রুনা লায়লা  দি রেইন  কারিগরী পুরস্কার পুরস্কারের নামবিজয়ীচলচ্চিত্রশ্রেষ্ঠ চিত্রনাট্যকার আমজাদ হোসেন নয়নমনি শ্রেষ্ঠ চিত্রগ্রাহক  হারুন অর রশিদ  মেঘের অনেক রংশ্রেষ্ঠ শিল্প নির্দেশক  আব্দুস সবুর  সূর্য গ্রহণশ্রেষ্ঠ সম্পাদক বশির হোসেন  মাটির মায়া  তথ্যসূত্র  বহিঃসংযোগ  বিষয়শ্রেণী:জাতীয় চলচ্চিত্র পুরস্কার (বাংলাদেশ) বিষয়শ্রেণী:১৯৭৬-এর চলচ্চিত্র পুরস্কার
এই টেমপ্লেটটি পাতার উপরে ডান দিকের কোণায় প্রেদর্শিত হবে। {{email user}}   ব্যবহার  এই টেমপ্লেটিতে কোনো ব্যবহারকারীকে উইকিপিডিয়া ইমেল সিস্টেমের মাধ্যমে যোগাযোগ করা যেতে পারে তা নির্দেশ করার জন্য তৈরি করা হয়েছে।   আপনার ব্যবহারকারী পৃষ্ঠায়  টেমপ্লেটটি যেকোনো জায়গায় রাখুন।  এই আইকনটি  এর উপর ভিত্তি করে।  {{email user | icon_nr      = the icon number determines the offset of the topicon (the rightmost one is zero) | extra_offset = an additional offset that you can use to force or adapt                  (in case you have non-20px wide elements in your topicon row) }}   আরও দেখুন  Wikipedia:E-mailing users  – for creating a wikitext mail link  বিষয়শ্রেণী:ব্যবহারকারী আলাপ শিরোলেখ টেমপ্লেট বিষয়শ্রেণী:ব্যবহারকারী নামস্থান টেমপ্লেট
তরকারি হলো একটি সামষ্টিক শব্দ যা দ্বারা দক্ষিণ এশিয়া উপমহাদেশে উদ্ভব একটি সংখ্যক রান্না করা খাবারকে উল্লেখ করে। এর সাধারণ বৈশিষ্ট্য হল এতে মসলার জটিল ব্যবহার, এতে সচরাচরভাবে হলুদ, জিরা, আদা, রসুন, পিঁয়াজ এবং কাঁচা বা শুকনো মরিচ ব্যবহৃত হয়। শব্দটির ব্যবহার সাধারণত একটি পাত্রে প্রস্তুত খাবারের মধ্যে সীমাবদ্ধ।  তরকারি নামে ডাকা খাবারের মধ্যে রয়েছে মাছ, মাংশ (গোস্ত), শাকসবজি, হাঁস, মুরগি প্রভৃতি; যা একাই বা শাকসবজির সাথে মিশে রান্না করা হয়।  তরকারি হতে পারে ভাজা বা জবজবে ভেজানো বা ঝোল। ভাজা তরকারি খুব অল্প পরিমাণ পানি বা তরল দিয়ে রান্না করা হয় এবং মসলা ও অন্যান্য মিশ্রণ শুরুতেই দেওয়া হয়।  বাংলায় তরকারি   thumb|ইলিশ মাছের ঝোল বাঙালি রন্ধনশৈলী বলতে বাংলাদেশী রন্ধনশৈলী ও ভারতের পশ্চিমবঙ্গ রাজ্যের রন্ধনশৈলীকে বোঝায় যার উল্লেখযোগ্য অংশ হচ্ছে তরকারি।  বাঙালিদের হাত ধরে বিশ্বের বিভিন্ন প্রান্তে বাঙালি শৈলীর মাছ ও সব্জির তরকারি ছড়িয়ে পড়েছে। বাংলাদেশের সিলেট জেলা থেকে প্রবাসী ও অভিবাসী বাঙালিরা ব্রিটেনে বাঙালি রেস্তরাঁ গড়ে তুলেছে। তথ্যসূত্র  বহিঃসংযোগ  বিষয়শ্রেণী:তরকারি বিষয়শ্রেণী:প্রাচীন খাবার বিষয়শ্রেণী:এশীয় রন্ধনশৈলী বিষয়শ্রেণী:বাংলাদেশী রন্ধনশৈলী বিষয়শ্রেণী:ইন্দোনেশীয় রন্ধনশৈলী বিষয়শ্রেণী:চীনা রন্ধনশৈলী বিষয়শ্রেণী:নেপালি রন্ধনশৈলী বিষয়শ্রেণী:থাই রন্ধনশৈলী বিষয়শ্রেণী:মালয়েশীয় রন্ধনশৈলী বিষয়শ্রেণী:কর্ণাটকের রন্ধনশৈলী বিষয়শ্রেণী:তামিল রন্ধনশৈলী বিষয়শ্রেণী:শ্রীলঙ্কীয় রন্ধনশৈলী বিষয়শ্রেণী:মঙ্গোলীয় রন্ধনশৈলী বিষয়শ্রেণী:বর্মী রন্ধনশৈলী বিষয়শ্রেণী:বাঙালি রন্ধনশৈলী বিষয়শ্রেণী:আফগানি রন্ধনশৈলী বিষয়শ্রেণী:ভুটানি রন্ধনশৈলী বিষয়শ্রেণী:ব্রিটিশ রন্ধনশৈলী বিষয়শ্রেণী:ভারতীয় রন্ধনশৈলী বিষয়শ্রেণী:জাপানি রন্ধনশৈলী বিষয়শ্রেণী:কাশ্মীরি রন্ধনশৈলী বিষয়শ্রেণী:কোরীয় রন্ধনশৈলী বিষয়শ্রেণী:মালদ্বীপীয় রন্ধনশৈলী বিষয়শ্রেণী:পাকিস্তানি রন্ধনশৈলী বিষয়শ্রেণী:ফিলিপিনো রন্ধনশৈলী বিষয়শ্রেণী:দক্ষিণ এশীয় রন্ধনশৈলী বিষয়শ্রেণী:ভিয়েতনামি রন্ধনশৈলী
সৈফ আদ-দীন ইব্রাহিম ইবনে হাসান ইবনে আজলান আল-হাসানি (سيف الدين إبراهيم بن حسن بن عجلان الحسني) ছিলেন ১৪২১ থেকে ১৪২৩ সাল পর্যন্ত মক্কার সহ-আমির। তিনি তাঁর পিতা হাসান ইবনে আজলান এবং ভাই বারাকাত ইবনে হাসান-এর সঙ্গে এই পদে নিযুক্ত ছিলেন। ৮২৪ হিজরির ১২ রবিউল আউয়াল (প্রায় ১৪২১ সালের ১৭ মার্চ) তারিখে শরীফ হাসান সুলতান আল-মুজাফফর আহমদ থেকে একটি বার্তা পান। এতে হাসান এবং বারাকাতকে মক্কার সহ-আমির হিসেবে অনুমোদন দেওয়া হয়েছিল, তবে ইব্রাহিমকে সহ-আমির করার অনুরোধ বাতিল করা হয়। একই বছরে ইব্রাহিম তাঁর সমর্থকদের সঙ্গে মক্কায় যান এবং একতরফাভাবে মুয়াজ্জিনদের তাঁর পিতা ও ভাইয়ের সঙ্গে নিজের নাম 'দুআ'তে বলার নির্দেশ দেন। ৮২৬ হিজরি (১৪২৩ সাল) পর্যন্ত তাঁর নামে দুআ এবং খুতবাতে উল্লেখ করা হতে থাকে । এরপর হাসান তাঁর নাম সরিয়ে ফেলার আদেশ দেন।   তথ্যসূত্র        নোটসমূহ   বিষয়শ্রেণী:মক্কার শরিফ বিষয়শ্রেণী:১৫শ শতাব্দীর আরব ব্যক্তি
মেটেঠোঁট ফুলঝুরি (, বৈজ্ঞানিক নাম- Dicaeum erythrorynchos), ফুলঝুরি প্রজাতির ছোট আকৃতির পাখিবিশেষ, যা ভারত, বাংলাদেশ ও শ্রীলংকায় দেখা যায় । বাংলাদেশের সবচেয়ে ছোট আকৃতির পাখি বলে খ্যাত। বাংলাদেশে এরা ফুলচুষি বা ফুলচুষকি নামেও পরিচিত।   বর্ণনা  এরা দেখতে মোটামুটি সুন্দর। পিঠের রং ধূসর-জলপাই, যা মাথা ও পাখার কাছে কিছুটা গাঢ় হয়। দেহের নিচের দিকের রং হালকা জলপাই, যা গলার দিকে কিছুটা ময়লা হলদেটে। পেট ফিকে বাদামি। লেজ খাটো, ঠোঁট ছোট। ঠোঁটের রং কাঁচা মাংসের মতো। স্ত্রী-পুরুষ ফুলঝুরি দেখতে একই রকম। লম্বায় মাত্র ৮ সেন্টিমিটার এবং ওজনে ৬.৩ গ্রাম। ফুলঝুরি লম্বায় হয় ৮-১৩ সেন্টিমিটার, যেখানে প্রজাতিভেদে হামিংবার্ড ৫-২০ সেন্টিমিটার হয়ে থাকে।   স্বভাব  এ পাখি অত্যন্ত লাজুক ও ভিতু স্বভাবের হয়ে থাকে। তবে এরা যথেষ্ট সাবধানী ও চতুরও হয়। আড়ালে আড়ালে উড়ে বেড়ায়, আড়ালে বসে গান গায়, কিন্তু জনসমক্ষে আসে না। সেজন্য এদের খুঁজে পাওয়া দুষ্কর হয়ে পড়ে। এরা অন্যান্য ছোট পাখি, যেমন: মৌটুসি, নীলটুনি বা হামিংবার্ডের মতো আকাশে স্থির থেকে উড়তে পারে না, তবে চেষ্টা করে; হামিংবার্ডের পেছন দিকে উড়তে পারে না। ছোট্ট এই পাখিগুলো চমৎকার ভঙ্গিমায় ওড়ে। বন ও বাগানের ওপর দিয়ে উড়তে পছন্দ করে। মিষ্টি স্বরে গান গায়, তবে গলার স্বর খুব জোরালো নয়।সবচেয়ে ছোট পাখি , আ ন ম আমিনুর রহমান, দৈনিক প্রথম আলো; পৃ. ২৪; মে ২৭, ২০১১। পরিদর্শনের তারিখ: ৩১ মে, ২০১১।   খাদ্যাভ্যাস  মেটেঠোঁট ফুলঝুরির প্রধান খাবার পাকা ফল। যেমন: সফেদা, আতা, কলা, পেঁপে, পেয়ারা এমনকি বেল। খায় হাভাতের মতো। ফল খেতে খেতে ফলের ভেতর ঢুকে যায়। বাইরে থেকে বোঝা যায় না যে ভেতরে বসে ফল খাচ্ছে। অথচ ফলটি নড়ছে। এদের ঠোঁটের এমন কোনো শক্তি নেই যে সামান্য আধা পাকা ফলও ছিদ্র করে। কিন্তু অন্যের ছিদ্র করা ফলে দখল নেওয়ার যোগ্যতা আছে ভালোই। ছোট ছোট ফলের ওপরে বসে বা ঝুলেও ফল খেতে দেখা যায়। খোসা ছাড়িয়ে পাকা লিচু খায় শৈল্পিক ভঙ্গিতে। এরা অনেক সময় মধুও পান করে। অন্যদিকে লালচে ফুলঝুরিগুলো ফুলের মধুই বেশি পছন্দ করে। তাছাড়া কীটপতঙ্গ, মাকড়সা, ফল ইত্যাদিও খায়।   প্রজনন  বছরে তিনবার বাচ্চা দেয় এরা। বাসা হয় খুব ছোট। সাধারণত মাটি থেকে ৫ থেকে ১০ মিটার উঁচুতে কোনো একটি গাছের সরু ডালে খুব গোপনে বাসা বাঁধে। সাধারণত স্ত্রী পাখি ৩-৫ দিনে বাসা বানায়। বাসা দেখতে অনেকটা রাজহাঁসের ডিমের আকারের হয়। নরম তন্তু দিয়ে খুব মসৃণ করে বাসা বানায়। বাসা পরিচ্ছন্ন ও গোছানো থাকে সব সময়। ঝুলন্ত বাসা দেখতে কিছুটা মৌটুসির বাসার মতো। তবে মৌটুসির মতো এরা বাসার দরজার ওপর কোনো কার্নিশ বানায় না। এরা সাধারণত দুটো ডিম পাড়ে। ডিমের রং ঘোলাটে সাদা। ডিম থেকে বাচ্চা ফোটে ১৩-১৫ দিনে। ফোটার পর মা-বাবা উভয়েই বাচ্চাদের খাওয়ায় ও যত্ন নেয়। বাচ্চারা উড়তে শেখে ১৩-১৪ দিনে। প্রায় ২২-২৪ দিন বয়সে ছোট্ট পাখিগুলো বাবা-মায়ের কাছ থেকে বিদায় নেয়।   বিস্তার   বাংলাদেশ  বাংলাদেশে ফুলঝুরির ৮টি প্রজাতির মধ্যে মেটেঠোঁট ফুলঝুরি ও লালপিঠ ফুলঝুরি (Scarlet-backed Flowerpecker) প্রজাতি দুটিই বেশি চোখে পড়ে। বাকি প্রজাতি দুষ্প্রাপ্য। দুটি প্রজাতিই প্রায় সমান সংখ্যায় আছে সেদেশে। মেটেঠোঁট ফুলঝুরি গ্রাম-বন-শহর-সবখানেই দেখা যায়। ছোট ছোট ফলের বীজ খেয়ে এরা পরাগায়ণ করে গাছের বংশবিস্তারেও সাহায্য করে।   তথ্যসূত্র    বহিঃসংযোগ   ইন্টারনেট পাখি সংগ্রহ   বিষয়শ্রেণী:এশিয়ার পাখি বিষয়শ্রেণী:ভারতের পাখি বিষয়শ্রেণী:বাংলাদেশের পাখি বিষয়শ্রেণী:ভুটানের পাখি বিষয়শ্রেণী:নেপালের পাখি বিষয়শ্রেণী:মিয়ানমারের পাখি বিষয়শ্রেণী:১৭৯০-এ বর্ণিত পাখি বিষয়শ্রেণী:শ্রীলঙ্কার পাখি
thumb|রক্ত চুষছে জোঁক thumb|জোঁক জোঁক বলতে এমন এক ছোট প্রাণীকে বোঝায় যারা মূলত প্রাণীর দেহ থেকে রক্ত চুষে খায়। এদের শরীরে কোন ধরনের হাড় না থাকলেও এদের মুখের শক্তিশালী চোষক দিয়ে নিজেদের দেহের ওজনের কয়েকগুণ বেশি রক্ত চুষে খেতে পারে। কিছু জোঁক প্রাণীর শরীর থেকে এমনভাবে রক্ত চুষে খেতে সক্ষম যে সেই প্রাণীর বেঁচে থাকার জন্য প্রয়োজনীয় রক্ত শরীরে নাও থাকতে পারে। এমন বৈশিষ্ট্যের  জোঁককে খুব হিংস্রতার প্রতীক হিসেবে বর্ণনা করা হয়।  রক্তচোষা জোঁক ও তাদের জাতভাইরা কেঁচোর মত এনিলিডা পর্বের জীব।  এরা এনিলিডা পর্বের হিরুডিনিয়া উপপর্ব গঠন করে।  কেঁচোর মত এদেরও ক্লাইটেলাম আছে ও গমনাঙ্গ সিটে (setae)।  আদিকাল থেকে রক্তচোষা জোঁকেদের (যেমন হিরুডিনারিয়া মেডিসিনালিস) রক্ত জমাট বাঁধা (blood cloting) বন্ধ করার জন্য চিকিৎসায় ব্যবহার হয়েছে। তঞ্চন বন্ধ করার জন্য রক্তচোষা জোঁকের লালায় হিরুডিন নামক রক্ত জমাট রোধক(anticoagulant) পেপটাইড ক্ষরিত হয়।  বাংলাদেশের আঞ্চলিক ভাষায় এগুলোকে "খেউরা জোঁক" বা " চীনা জোঁক" বলে। স্যাঁতসেতে ভিজেমাটি এদের পছন্দের আবাসস্থল। মাঝারি ও ছোট আকারের গবাদিপশু'র রক্তশূন্যতার কারণ এই জোঁক। একটি ছোটবাচ্চাকে যদি তিন/চারটি জোঁক একত্রে ধরে, তবে সেই বাচ্চাটি রক্তশূন্যতার জন্য মারাও যেতে পারে। বগুড়া জেলার দক্ষিণ-পশ্চিমাঞ্চলের এলাকাগুলোতে এই জোঁক প্রচুর দেখা যায়। আমাদের গাড়ল-দুম্বা বা ভেড়ার পায়ের খুর ও ঘাস খাওয়ার সময় নাকের ভেতরে ঢুকে পড়ে এগুলো। ত্বকে ছিদ্র করে রক্ত শুষতে থাকে, যতক্ষণ না এগুলোর পেট ফেটে যাওয়ার উপক্রম হয়ে নিজ থেকেই পড়ে যায়। এরা যেটুকু রক্ত খায় তাতে কোন সমস্যা হয়না। কিন্তু রক্ত খেতে যে ছিদ্রটি করে, সেই ছিদ্র দিয়ে অনেকটা রক্ত বেরিয়ে যায়। গ্রামবাংলায় পশুপালনের বড় অন্তরায় এই রাবারসদৃশ প্রাণীটি। এদের উৎপত্তি স্থল হলো গণচীন। ধারণা করা হয়, অনেককাল পূর্বে কয়লার মাধ্যমে এই জোঁক খানকীর দেশ বাংলাদেশে আসে।   দেহ থেকে জোঁক অপসারণ   দেহ থেকে জোঁক অপসারনণের সবচেয়ে ভাল উপায় হল হাতের দুই আঙ্গুল ব্যবহার করে জোঁকের মুখের চোষক অংশের সিল ভেঙে দেওয়া।  জোঁক অপসারণের জন্য সাধারণত এর গায়ে সিগারেটের ছ্যাকা, খাবার লবণ, ভিনেগার, সাবান, ক্ষারীয় রাসায়নিক পদার্থ, লেবুর রস বা কিছু কার্বনেট পানীয় ব্যবহৃত হয়। তবে এ সব পদ্ধতি চিকিৎসকরা ব্যবহার করতে নিষেধ করেন। কারণ এসব ব্যবহার করলে জোঁক তার পাকস্থলীর সব কিছু বমি করে দেয়, যা কিনা মানব দেহের ক্ষতস্থানে রোগের সংক্রমণ করতে পারে।Victorian Poisons Information Centre: Leeches Victorian Poisons Information Centre. Retrieved on 2007-07-28. হাত দিয়ে টেনে জোঁক অপসারন করাও ঠিক নয়।   তথ্যসূত্র    বহিঃসংযোগ    Medicinal Leech   Leech fact sheet, Australian Museum  North American leeches  Leeches Turkey    How to remove a leech  Biotherapy with leeches and maggots    Leeches in Reconstructive Surgery  বিষয়শ্রেণী:জোঁক বিষয়শ্রেণী:অঙ্গুরীমাল
৬ষ্ঠ ফার ইস্টার্ন গেমস ওসাকা, জাপানে মে ১৯২৩ সালে অনুষ্ঠিত হয়।  এই গেমসে ফিলিপাইনের লূ সালভাদর, আন্তর্জাতিক বাস্কেটবল প্রতিযোগিতায় একটি খেলায় একজন খেলোয়াড় কর্তৃক সবচেয়ে পয়েন্ট স্কোর করার সর্বকালের রেকর্ড অর্জন করেন। তিনি ১১৬ পয়েন্ট স্কোর করে দলকে নেতৃত্ব দেন এবং তার দল চীনকে পরাজিত করে স্বর্ণ পদক লাভ করে।   অংশগ্রহণকারী      চীন     ক্রীড়াসমূহ  thumb|right|alt= match de basketball en 1923|১৯২৩ সালের গেমসে বাস্কেটবল।   20px অ্যাথলেটিক্স  20px বেসবল  20px বাস্কেটবল  20px ফুটবল  20px সাঁতার  20px টেনিস  20px ভলিবল   পদক History of the Far Eastern Athletic Association  La84foundation.org   # দেশ    মোট ১  ৪?১+Sixth Far Eastern Games 1923 (Osaka) Rsssf.com? ২  ৩১+?? ৩  চীন১১+??   তথ্যসূত্র    বহিঃসংযোগ   Fpok.upi.edu  ১৯২৩ বিষয়শ্রেণী:স্বাগতিক জাপানে আন্তর্জাতিক ক্রীড়া প্রতিযোগিতা
বিভূতিভূষণ সেন (১ মার্চ, ১৮৯৭ – ১৩ ডিসেম্বর, ১৯৭৬) একজন বাঙালি গণিতবিদ ও অধ্যাপক।  অবদান বিভূতিভূষণ সেন নয়াপাড়া চট্টগ্রামে জন্মগ্রহণ করেন। গণিতের খ্যাতনামা অধ্যাপক হিসাবে হুগলী মহসিন কলেজ, কৃষ্ণনগর সরকারী কলেজ ও প্রেসিডেন্সী কলেজে অধ্যক্ষতা করেছেন। সরকারী কাজে অবসর গ্রহণের পর যাদবপুর বিশ্ববিদ্যালয়ের ফলিত গণিত বিভাগের প্রধান রূপে যোগ দেন। বিশ্বভারতী বিশ্ববিদ্যালয়ে কিছুদিন পড়িয়েছেন। থিয়োরি অব ইলেকট্রিসিটি সম্বন্ধে তাঁর গবেষণা আন্তর্জাতিক খ্যাতি লাভ করে। ১৯৫২ সালে ভারতীয় বিজ্ঞান কংগ্রেসের গণিত শাখার সভাপতি হন তিনি। ক্যালকাটা ম্যাথমেটিকাল সোসাইটির আমৃত্যু সভাপতি ছিলেন বিভূতিভূষণ সেন।  রচিত গ্রন্থ  A Treatise on special Functions  A Treatise on Laplace Transforms  A Treatise on Numrical Analysis  তথ্যসূত্র  বিষয়শ্রেণী:১৮৯৭-এ জন্ম বিষয়শ্রেণী:১৯৭৬-এ মৃত্যু বিষয়শ্রেণী:বাঙালি গণিতবিদ বিষয়শ্রেণী:শান্তিনিকেতনের সাথে যুক্ত ব্যক্তি বিষয়শ্রেণী:চট্টগ্রাম বিভাগের ব্যক্তি